Jon Anderson

Jon Anderson (lahir 25 Oktober 1944) ialah seorang pemuzik England, vokalis kumpulan rock progresif Yes.

Dilahirkan sebagai John Roy Anderson di kota Accrington, Lancashire, England, kepada Albert dan Kathleen Anderson, beliau mula bergiat aktif sebagai ahli kumpulan "Little John's Skiffle Group". Selepas berhenti belajar di sekolah pada usia 15 tahun, beliau bekerja sebagai petani, pemandu trak dan tukang susu.

Pada tahun 1962, Anderson menyertai kumpulan The Warriors (juga dikenali sebagai The Electric Warriors), yang mana beliau dan abangnya Tony berdua menjadi penyanyi utama. Beliau keluar dari kugiran itu pada 1967 dan mengeluarkan dua single solo pada tahun berikutnya. Beliau juga kemudian menyanyi bersama kugiran The Gun dan The Open Mind.

Pada musim panas 1968, Anderson menyertai kumpulan Mabel Greer's Toyshop, yang juga terdiri daripada pemain bes Chris Squire dan gitaris Peter Banks. Tapi sebelum musim panas itu berakhir, Anderson keluar lagi. Mereka bertiga kemudian membentuk Yes bersama pemain dram Bill Bruford dan pemain keyboard Tony Kaye. Album pertama mereka dikeluarkan pada 1969.

Diskografi 

 Solo:
 Olias of Sunhillow (1976)
 Song of Seven (1980)
 Animation (1982)
 In The City of Angels (1988)
 The Best of South America (1994)
 Deseo (1994)
 Change We Must (1994)
 Angels Embrace (1995)
 Toltec (1996)
 Lost Tapes of Opio (1996)
 The Promise Ring (1997)
 Earth Mother Earth (1997)
 The More You Know (1998)
 Survival & Other Stories (2010)

 Dengan Vangelis (Jon & Vangelis):
 Short Stories (1980)
 The Friends of Mr. Cairo (1981)
 Private Collection (1983)
 The Best of Jon & Vangelis (1984)
 Page of Life (1991)
 Chronicles (1994)
 Page Of Life (1998) - keluaran separa rasmi dan tidak dipersetujui oleh Vangelis

 Dengan Peter Machajdík
 Namah'' (2008)

Rujukan

Pautan luar 
  Laman web rasmi Jon Anderson

Kelahiran 1944
Orang hidup
Pemuzik England